Stanislovas Kalanta

Stanislovas Kalanta (g. 1944 m. vasario 21 d. Griciūnuose, Daugų valsčius) – Lietuvos statybos inžinierius, technologijos mokslų daktaras.

 Biografija 
1968 m. baigė Kauno politechnikos institutą. 1974 m. apgynė disertaciją „Netiesiniai standžių-plastiškų cilindrinių kevalų skaičiavimo uždaviniai“, technikos mokslų kandidatas, 2004 m. atliko habilitaciją.Stanislovas Kalanta. Statybinės mechanikos katedra 

Nuo 1973 m. Vilniaus inžinerinio statybos instituto (dab. Vilniaus Gedimino technikos universitetas) Statybos fakulteto Statybinės mechanikos katedros dėstytojas, nuo 1980 m. docentas, nuo 2002 m. profesorius.

 Mokslinė veikla 
Mokslinių darbų svarbiausia sritis – tamprių ir tamprių plastiškųjų konstrukcijų analizė ir optimizacija, baigtinių elementų metodas. Parengė mokomųjų kompiuterinių programų lenkiamoms plokštėms ir sferiniams kevalams skaičiuoti, tiesiniams optimizacijos uždaviniams spręsti.

 Bibliografija 
 Statybinė mechanika. Programos ir uždavinių sprendimas ir ESM, su kitais, 1990 m., rusų k.
 Statybinės mechanikos uždavinių sprendimas kompiuteriais, su kitais, 1995 m.
 Taikomosios optimizacijos pagrindai. Tiesinių uždavinių formulavimas ir sprendimo metodai, 2003 m.

 Įvertinimas 
 1993 m. Lietuvos mokslo premija, su kitais

 Šaltiniai 

Kategorija:Lietuvos mokslo premijos laureatai
Kategorija:Lietuvos inžinieriai statybininkai
Kategorija:Lietuvos pedagogai
Kategorija:Lietuvos technologai